Kamu bisa jelasin ke aku soal Irène Joliot-Curie dalam bahasa jawa?

Irène Joliot-Curie Asma kulawarga nalika taksih prawan Curie () inggih punika ilmuwati saking Prancis, putri Marie kaliyan Pierre Curie sarta garwanipun Jean Frederic Joliot-Curie.

Piyambakipun nimba kawruh wonten ing fakultas sains Sorbonne nanging pendidikanipun pedhot amargi wonten PD I salaminipun Irène njabat dados radiografer perawat. Pungkasanipun yuda , piyambakipun angsal dhoktor sains, nggrarap tesis babagan sinar alfa polonium.

Nalika taun 1926 piyambakipun bebrayanana kaliyan Jean Frédéric Joliot, sakloron sareng-sareng neliti babagan radioaktiovitas alami kaliyan damelan, transmutasi unsur, sarta fisika nuklir. Nalika taun 1935 piyambakipun angsal Bebungah Nobel Kimia. Nalika taun 1938 riset nalika aksi neutron, panalitèn punika wigati kanggé neliti panemuan fisi nuklir. Piyambakipun dados mahaguru wonten ing Fakultas Sains ten Paris nalika taun 1937, kaliyan taun 1946 piyambakipun dados Direktur Institut Radium.

Piyambakipun aktivis perdamaian, merhatikaké hak wanita, sarta dados anggota Comité National de l'Union des Femmes Françaises kaliyan dados Dewan Bedhamèn Dunya. Piyambakipun dados Ketua Fisika Nuklir wonten ing Sorbonne, nalika taun 1936 pamaréntah Prancis ngangkat Irène dados Mantri Muda Nagara kanggé Riset Ilmiah sarta wonten ing pungkasan, piyambakipun kapilih dados Petugas Legion of Honour.